
Vállalati értesítés menedzsment hatékony alkalmazásának feltételei

A vállalatirányítási rendszerek (ERP) elterjedésének köszönhetően számtalan új lehetőség vált elérhetővé a vállalatok számára, ezek közül emelnénk ki egy kevéssé ismert funkciót, az értesítésmenedzsmentet. A napjainkban használt vállalatirányítási rendszerek rendelkeznek automatikus értesítések küldésére alkalmas lehetőségekkel, az ilyen ún. „monitoring” funkciók kihasználásával foglalkozik az értesítésmenedzsment. Mivel hiányt fedeztünk fel a témában hasonló tudományos irodalomban, ezért ezen munkánkkal pótolhatjuk az észlelt űrt az értesítésmenedzsment fogalmával és alkalmazásával kapcsolatban. Szakirodalmi kutatás mellett gyakorlati tapasztalatainkra támaszkodva szeretnénk ezen TDK megírásával segítséget nyújtani azoknak a kutatóknak és vállalatoknak, melyek automatikus értesítés rendszer bevezetésének kezdetleges szakaszában járnak. Számukra benchmark példákat és javasolt lépéseket is meghatározunk, hogy minél hatékonyabban legyenek képesek eredményes értesítés menedzsment rendszer bevezetésére.



